《咏松石》
宋代·林希逸

生生化化果何如，物类虽殊气不殊。疏密尚留松脉理，嵁岩却是石肌肤。

今身肯羡陈三品，往事堪羞秦大夫。斸药仙翁何处问，云根还似树根无。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。